is is is is en en is is is is de is is is is is is is is is is is is is is is is is is is is is sv is cs is da id id is is is is is is is is is is is is is en id es is is is is pt en is is is en is is fr is en is is en is ca en sv es cs nb is is is en cs is de en es
Félagsmiðstöðvar í Reykjavík | Reykjavíkurborg
Í Reykjavík starfa 24 félagsmiðstöðvar. Þær eru ýmist starfræktar í húsnæði grunnskólanna eða utan þeirra. Opnunartími fylgir að mestu starfsári grunnskólanna. Yfir sumartímann er megináhersla lögð á hópastarf og því ekki um formlegan opnunartíma að ræða.
Í félagsmiðstöðvunum er boðið upp á uppbyggilegt félagsstarf fyrir 10 - 16 ára börn og unglinga í frítímanum. Áhersla er lögð á að ná til þeirra unglinga sem þarfnast félagslegs stuðnings og að bjóða upp á fjölbreytileg viðfangsefni. Unnið er í klúbbum, sértæku hópastarfi, opnu starfi og tímabundnum verkefnum. Nánari upplýsingar um opnunartíma félagsmiðstöðvanna eru á heimasíðum þeirra.
Í fjórum félagsmiðstöðvum er boðið upp á sértækt starf fyrir fötluð börn og unglinga; Öskju, Hellinum, Hofinu og Höllinni. Þar er opið eftir að skóladegi lýkur eða frá kl. 13.40-17.15 alla virka daga. Þá er opið í skólafríum frá kl. 08.00-17.15, en lokað er í vetrarfríum. Sótt er um sértækt frístundastarf í gegnum Rafræna Reykjavík.
Félagsmiðstöðvastarfið byggir á hugmyndafræði unglingalýðræðis sem á að tryggja áhrif þeirra á starfið. Rammar unglingalýðræðis eru landslög, ákvarðanir borgaryfirvalda og fjárhagsáætlun félagsmiðstöðvarinnar.
Í öllum félagsmiðstöðvum starfa unglingaráð sem móta viðfangsefni líðandi stundar og eru talsmenn unglinganna. Forvarnir meðal unglinga, hvað varðar reykingar, vímuefni og einelti, er snar þáttur í starfinu og lögð er áhersla á að styrkja jákvæða sjálfsmynd þeirra og stuðla að heilbrigðum lífsstíl. Stutt er við félagsstarf unglinga í 8. - 10. bekk í grunnskólum Reykjavíkur.
Fyrir hverja er þjónustan?
Þjónustan er fyrir 10 - 16 ára börn og unglinga.
Öll börn og unglingar á aldrinum 10 - 16 ára geta sótt starfið í félagsmiðstöðinni. Sækja þarf um sértækt félagsmiðstöðvarstarf fyrir fötluð börn og unglinga í gegnum Rafræna Reykjavík.
Ekkert kostar að koma í félagsmiðstöðina þegar það er opið hús. Kostnaði á skemmtanir og aðra viðburði er haldið í lágmarki. Kostnaður vegna sértæks félagsmiðstöðvarstarfs er í samræmi við gjaldskrá.
Hægt er að koma fyrirspurnum og ábendingum/kvörtunum á framfæri við verkefnisstjóra félagsmiðstöðvar, forstöðumann frístundamiðstöðvar eða skóla- og frístundasvið, Borgartúni 12 - 14, 105 Reykjavík. Sími: 4 11 11 11. Netfang: sfs@reykjavik.is.
Miðja máls og læsis
Frístundaheimili og sértækt félagsmiðstöðvastarf - Gjaldskrá
Vefmiðlar og félagsmiðstöðvar í Reykjavík
Leiðbeiningar fyrir starfsfólk félagsmiðstöðva um viðbrögð við óviðeigandi hegðun og neyslu tóbaks, áfengis og annarra vímuefna
Allar frístundamiðstöðvar í Reykjavík
Þarfnast þessi síða lagfæringar?
Ef þú vilt koma einhverju á framfæri sem varðar innihald síðunnar: *
Reikningsdæmi * 6 + 1 =
Láttu vita um það sem þarf að lagfæra.
Þjónustuverið er opið frá 8:20-16:15 alla virka daga
4 11 11 11
Sími: 4 11 11 11
Fax: 4 11 11 69
Borgartún 12-14, 105 Reykjavik
Alla daga frá kl. 08:20-16:15
mánudag – föstudag 08:20 – 16:00
Tjarnargata 11, 101 Reykjavík
mánudag - föstudag 08:00-20:00
Facebook YouTube Twitter Instagram